PATVIRTINTA

 Kėdainių lopšelio-darželio ,,Žilvitis”

 direktoriaus

 2021 m. sausio 20 d.

 įsakymu Nr. V-7

**KĖDAINIŲ LOPŠELIO-DARŽELIO ,,ŽILVITIS” 2021 METŲ VEIKLOS PLANAS**

**I SKYRIUS**

**BENDROSIOS NUOSTATOS**

 Kėdainių lopšelis-darželis „Žilvitis“ Kėdainių rajono savivaldybės biudžetinė, nesiekianti pelno ikimokyklinio ugdymo vaikų institucija, padedanti tėvams vykdyti vaikų ugdymo funkcijas. Pavadinimas: Kėdainių lopšelis-darželis „Žilvitis“ įstiegtas 1986 m. Institucijos grupė – ikimokyklinio ugdymo įstaiga.

Steigėjas – Kėdainių rajono Savivaldybės taryba. Teisinė forma – Savivaldybės biudžetinė įstaiga. Ugdymo forma – dieninė. Mokomoji kalba – lietuvių.

Pagrindinė veiklos rūšis – ikimokyklinis ugdymas su priešmokyklinio ugdymo grupėmis, kodas 80.10.10.

Adresas: Respublikos g. 2, LT – 57397, Kėdainiai. Telefonai: (8~347) 617 05, (8~347) 713 37. Faksas: (8~347) 617 05. El.paštas: info@kedainiaizilvitis.lt. Internetinė svetaine: [www.kedainiaizilvitis.lt.](http://www.kedainiaizilvitis.lt/) Informavimo internetinė sistema: [www.musudarzelis.lt.](http://www.musudarzelis.lt/)

**II SKYRIUS**

**2020 METŲ PLANO ĮGYVENDINIMAS**

 Lopšelyje-darželyje veikia 11 grupių: 2 priešmokyklinės, 7 ikimokyklinės, 2 ankstyvojo ugdymo. Grupių veiklos trukmė – 10 val., 1 grupės 10.5 val., veikia budinti pailginto veikimo grupė. 2018–2020 m. vaikų skaičiaus vidurkis – 215 vaikų. Projektinis vietų skaičius – 212.

Kėdainių lopšeliui-darželiui „Žilvitis“ vadovauja direktorius. Veiklą koordinuoja direktoriaus pavaduotojas ugdymui, ūkvedys lopšelyje-darželyje veikia savivaldos institucijos: įstaigos taryba, darbo taryba, mokytojų taryba, metodinės grupės, tėvų klubas. Svarbius klausimus įstaigos vadovas derina su administracijos darbuotojais, ugdytinių tėvais (globėjais), socialiniais partneriais, mokytojų atestacijos komisija, vidaus audito darbo grupe, darbuotojų komandomis, Vaiko geroves komisija.

 Lopšelyje-darželyje yra patvirtinti 44,9 etatai. 21,25 pedagogo etatas (įskaitant direktorių ir direktoriaus pavaduotoją ugdymui) ir 23,65 aplinkos darbuotojai. Lopšelyje-darželyje dirba 3 priešmokyklinio ugdymo ir 14 ikimokyklinio ugdymo mokytojų, 1 meninio ugdymo mokytojas, švietimo pagalbos specialistai (logopedas, psichologas). Sistemingai vykdoma pedagogų atestacija. 6 mokytojai įgiję metodininko, 7 vyreniojo mokytojo kvalifikacinę kategoriją. 3 mokytojai neatestuoti. 13 pedagogų turi aukštąjį išsilavinimą, vadovas įgijęs magistro kvalifikacinį laipsnį, 2 šiuo metu mokosi aukštosiose mokyklose, siekia įgyti ikimokyklinio ugdymo mokytojo kvalifikaciją. Lopšelyje-darželyje praktiką atliko 2 studentai, kurie mokosi ir siekia įgyti ikimokyklinio ugdymo pedagogo kvalifikaciją.

 Maitinimo mokesčio lengvata 2020 m. vidutiniškai naudojosi 45 vaikai arba 25 % nuo visų vaikų. 2020 m. lopšelį-darželį lankė 33 vaikai, turintys specialiųjų ugdymosi poreikių. Jiems buvo teikiama logopedo, psichologo pagalba. Daugėja vaikų, kuriems nustatyti dideli ugdymosi poreikiai: 2019 m. – 2 vaikai, 2020 m. – 4.

 Įgyvendinant įstaigos 2018–2020 metų strateginius tikslus ir 2020 metų veiklos planą, buvo siekiama kuriant šiuolaikiškas aplinkas, tenkinti įvairius gebėjimus turinčio vaiko prigimtinius poreikius, kokybiškai ugdyti vaiką iki mokyklos. Atlikus įstaigos veiklos kokybės įsivertinimą, bendruomenės narių susitarimu 2020 metais buvo siekiama: 1.veiksmingos švietimo pagalbos kiekvienam vaikui teikimo; 2. pedagogų gebėjimus ir kompetencijas kurti ugdymo turinį, siekiant vaikų pasiekimų pažangos, tobulinimo; 3. vaikų poreikiams pritaikytos vidaus ir išorės aplinkos kūrimo. Vadybiniai siekiai nukreipti į lyderystės plėtojimą bei socialinio, psichologinio saugumo vaikams ir darbuotojams užtikrinimą. Įgyvendinant šiuos tikslus organizuotos 2 paskaitos pedagogams ir tėvams ,,Autizmo spektrą turinčių vaikų ugdymas“. Veiksmingai veikė pagalbos šeimai modelis, 17 šeimų teiktos psichologo konsultacijos, 22 vaikams taikyta dailės terapija. Iš dalies šias problemas padėjo spręsti per strateginius metus įvykę 3 psichologo seminarai bendruomenei, psichologijos 3 dienų mokymai tėvams. Tėvystės įgūdžius tobulino 19 ugdytinių tėvų. Apklausos rodo, kad organizuojamos veiklos gerina ir moko rasti pozityvių bendravimo būdų tėvams, pedagogams, auginantiems ir ugdantiems specialiųjų poreikių vaikus. Remiantis tėvų atsiliepimais ir pedagogų metinių įsivertinimų duomenimis, padaryta išvada, kad stebima specialiųjų ugdymosi poreikių vaikų pasiekimų ūgtis, tėvai teigiamai vertina administracijos, psichologo, logopedo teikiamas paslaugas.

 Ikimokyklinio ir priešmokyklinio ugdymo grupėse buvo taikomos socialinių-emocinių įgūdžių tęstinės programos ,,Kimochi”, ,,Zipio draugai”. Tačiau pedagogų nuomone, siekiant vaikų socialinių-emocinių kompetencijų ugdymo sėkmės, ateityje reikalingas emocinių programų pritaikymas visose ankstyvojo amžiaus vaikų grupėse.

 Pedagogai su ugdytiniai organizavo ir dalyvavo 22 sporto ir gamtosauginiuose renginiuose, įgyvendino 19 respublikinių projektų. Pagerinti vaikų pasiekimai sveikatos, pažinimo, socialinės kompetencijos ugdyme.

 Modeliuojant ugdymo turinį integruotos ,,Mažųjų archeologijos” veiklos. Tai 2018 m., kartu su Ispanijos Madrido moksliniu institutu, baigto Erasmus+ projekto ,,Mokslinis raštingumas ikimokyklinio ugdymo įstaigose”, tęstinumas. Pedagogų komanda, parengė ir pristatė projekto patirtį 3 respublikinėse konferencijose, virtualioje Litexpo parodos ,,Mokykla 2020” Atradimų laboratorijoje. Projekto įgyvendinimas suteikė galimybę vaikams susipažinti su inovatyviomis veiklomis, išbandyti gebėjimus fizikos, chemijos, archeologijos srityse. Pedagogai įgijo tarptautinės partnerysčių, skaitmeninio raštingumo patirties. Skatinant ugdytinių aktyvumą, sudarnat sąlygas vaikams tyrinėti, eksperimentuoti pradėtas STEAM veiklos taikymas ugdymo procese. 5 pedagogai dalyvavo STEAM metodo mokymuose, kuriamos metodui pritaikytos grupių aplinkos. Ateityje planuojama modeliuoti aplinkas, įrengiant tyrinėjimams, eksperimentams skirtas laboratorijas grupėse, lauke, įkurti ,,Mažųjų archeologijai” skirtą erdvę vidaus patalpose.

 Pedagogai aktyviai dalyvavo kvalifikaciniuose renginiuose, gilino ir tobulino žinias mokymuose, kursuose, vebinaruose, seminaruose, konferencijose. Kiekvienais strateginiais metais 100 % pedagogų kėlė kvalifikaciją. 2020 metais 21 pedagogas dalyvavo 149 renginiuose. Iššūkiu tapo nuotolinio ugdymo vaikams organizavimas. Pedagogų tarpusavio bendradarbiavimas, aktyviai veikiantis ,,Pedagogas–pedagogui“ modelis karantino laikotarpiu padėjo ugdymo procesą perkelti į virtualią erdvę. 60 % mokytojų, specialistai organizavo vaikų užsiėmimus Padlet, Zoom, Teams platformose. Administraciniai pasitarimai, įstaigos tarybos, darbo grupių ir pedagogų posėdžiai, tėvų susirinkimai karantino metu vyko virtualioje erdvėje. Nuolatinis mokymasis skatino darbuotojų profesinį augimą, lyderystę, pedagoginę vadybą. Ikimokyklinio ugdymo mokytoja metodininkė Ina Gustienė 2020 m. tapo Metų mokytoja.

 Atsižvelgiant į tėvų pageidavimus, įstaigoje 2020 m. pagal savivaldybės nustatytą tvarką buvo teikiamos papildomos mokamos paslaugos: krepšinio, šokių, dailės, ankstyvojo anglų kalbos gitaros mokymo pradmenų. Šiomis paslaugomis naudojosi 75% lopšelio-darželio vaikų. Šių veiklų vykdymui sudarytos patalpų nuomos sutartys su paslaugų teikėjais.

 Lopšelis-darželis palaikė pozityvius tarpusavio santykius su socialiniais partneriai. Glaudžiai bendradarbiavo su Kėdainių ,,Atžalyno” gimnazija, LSU ,,Aušros” progimnazija, Kėdainių sporto centru ir neįgaliųjų draugija. Įstaigos ugdytiniai turėjo galimybę įgyti chemijos, fizikos mokslų pradmenų, 36 priešmokyklinio amžiaus vaikai mokėsi plaukimo įgūdžių mokyklos baseine, dalyvavo sportiniuose renginiuose, olimpiadose. Tarpinstitucinis bendradarbiavimas vyko tarp rajono ikimokyklinių įstaigų. Organizuotos vaikų bendros meninės, kūrybinės, sportinės veiklos tarp l/d ,,Vaikystė”. ,,Puriena”, ,,Varpelis”, ,,Aviliukas”. Pedagogai aktyviai reprezentavo įstaigą respublikos lopšelių-darželių ,,Žilvitis” renginiuose. Dalinimasis patirtimi suteikė galimybes pedagogams ugdyti lyderystės gebėjimus, modernizuoti vaikų poreikiams pritaikytą ugdymo turinį, skatino bendruomeniškumą, partnerystę.

 Įstaiga dalyvavo ES remiamose programose „Pienas vaikams“ ir „Vaisių vartojimo skatinimas mokyklose“. Siekiant užtikrinti vaikų sveikatai palankų maitinimą, 2020 m. atnaujinti ir pakeisti maitinimosi valgiaraščiai. Iškelti tikslai pasiekti 90%, nepilnai atnaujinta Ikimokyklinio ugdymo programa.

 Pasiektas maksimalus laukiamas rezultatas kuriant vidaus aplinkas įstaigoje, kuris viršijo planinius uždavinius. Atnaujinta 3 grupių grindų danga (2000 Eur.), atliktas 3 grupių vaikų žaidimo ir poilsio patalpų remontas (1000 Eur.), atnaujintos sienos ir išpjauta siena langui įstatyti mokytojų kambaryje (300 Eur.), atliktas 7 HN atitinkančių prausyklų (5000 Eur.) remontas, pakeista meninio ugdymo salės grindų danga (1000 Eur). 3 grupėse pakeisti lovyčių čiužiniai (1200 Eur.), 4 grupėse nupirktos naujos drabužinės (1600 Eur.). Darbuotojai aprūpinti darbo rūbais (600 Eur.). 2 grupėse ES ir savivaldybės lėšomis atliktas visapusiškas patalpų remontas (230 000 Eur), grupės pritaikytos neįgalių vaikų ugdymui, įrengtas liftas. 2020 m. įvykdytas lopšelio-darželio dalinis infrastruktūros modernizavimas – apšiltintos išorės pastato sienos, pakeistas vamzdynas, šilumos paskirstymo punktas ( ). Įrengtas automatinis lauko apšvietimas, pakeistos elektros paskirstymo dėžės įstaigos viduje (700 Eur.). Atnaujintas virtuvės inventorius (stalai, indai, 2000 Eur.), atliktas maisto sandėlio patalpų remontas (300 Eur.), nupirktas šaldytuvas (300 Eur.). 5 grupėse įsteigti ir virtuvės patalpose įsteigti kondicionieriai (6100 Eur.). Išmontuoti seni ir nupirkti 2 nauji lauko įrenginiai (3000 Eur.), išklota guminė danga (500 Eur.). Atlikta lauko aikštelių vaikų saugumą užtikrinanti patikra. Grupėse įsigyta ugdymo priemonių STEAM metodo taikymui, knygų vaikams, sporto inventoriaus, žaislų (2000 Eur.). Visi lauko takai iškloti trinkelėmis. 2019 m. uždaryta HN neatitinkanti skalbykla, 2020 m. pradėtas skalbinių priėmimo-išdavimo patalpų įrengimas. Dalinai pradėta rengti krepšinio žaidimo aikštelė lauke (2900 Eur.), išasfaltuotas stadiono takas. Įstaiga įsigijo šiltnamį (430 Eur.), įkūrė daržo lysves. Tačiau mikrorajono šilumos trasos, per darželio teritoriją, atnaujinimas, sunaikino įkurtą lauko klasę ,,Žilvičiukų gojelis“. 2018–2020 strateginiais metais surinkta 5400 Eur. GPM 2% lėšų. Pinigai buvo skirti 2 grupių prausyklų atnaujinimui.

 Įvertinus įstaigos stipriąsias ir tobulintinas sritis, bendruomenė susitarė dėl šių prioritetų: ankstyvojo amžiaus vaikų paslaugų prieinamumo didinimas, pedagogų skaitmeninio raštingumo ir įsivertinimo tobulinimas, lyderystės gebėjimų skatinimas, inovatyvių ugdymo metodų taikymas, lauko erdvių ir lauko pedagogikos tobulinimas. Žinios apie įstaigos veiklą visuomenei, tėvams skelbiamos įstaigos internetiniame puslapyje ([www.kedainiaizilvitis.lt](http://www.kedainiaizilvitis.lt)).

**III SKYRIUS**

**SSGG ANALIZĖ**

**Stiprybės**

* Kuriama vaiko žaidimų aktyvinimą, pažinimą skatinanti lauko aplinka.
* Veikiantis pagalbos šeimai modelis.
* Nuolat besimokantys pedagogai.
* Visos bendruomenės komandinis darbas (mokytojų padėjėjų aktyvus įsitraukimas).
* Teigiamai vertinama lopšelio-darželio veikla (tėvų atsiliepimai, pageidaujančių vaikų eilė sąrašuose).
* Nuolat plečiami tikslingi ryšiai su įvairiais socialiniais partneriais.
* Efektyviai veikianti informacinė sistema, atvira administracijos komunikacija su bendruomene.
* Kokybiškas Lietuvos sveikatą stiprinančių mokyklų programos įgyvendinimas (sportiniai renginiai).
* Sąlygos neformaliam vaikų ugdymui.
* Aktyvus tėvų įsitraukimas į kasdienes veiklas, renginius, projektus.
* Sudarytos visapusiškos sąlygos pedagogų kvalifikacijai kelti.
* Renovuotas lopšelio-darželio pastatas.
* Atnaujintos HN atitinkančios grupių patalpos

**Silpnybės**

* Nepakankami vaikų pasiekimai sakytinės, rašytinės kalbos ir matematinių įgūdžių kompetencijose.
* Trūksta mokytojo padėjėjų ir individualizuotų erdvių vaikams, turintiems specialiųjų ugdymosi poreikių (ypatingai pagalba autizmo spektrą turintiems ugdytiniams).
* Nepakankam IKT bazė (reikalingi spausdintuvai, projektoriai grupėse, trūksta interaktyvių įrenginių vaikams).
* Silpna STEAM metodo priemonių bazė.
* Tik 20% pedagogų turi užsienio kalbos mokėjimo įgūdžius.
* Pedagogams trūksta nuotolinio ugdymo gebėjimų įgūdžių.
* Reikalinga tobulinti savęs vertinimo metodiką.
* Senos lauko pavėsinės.

**Galimybės**

* Siekti ugdymo personalizavimo kokybės.
* Gerinti ugdytinių pasiekimus kalbos ir matematikos kompetencijų ugdyme.
* Atnaujinti vaikų pasiekimų vertinimo sistemą, ikimokyklinio ugdymo programą.
* Organizuoti tėvų švietimą.
* Skatinti pedagogus atestuotis.
* Aktyviau diegti STEAM metodą.
* Pritaikyti socialinių-emocinių įgūdžių ,,Kimochi“ programą ankstyvojo amžiaus vaikų grupėse.
* Pedagogams tobulinti skaitmeninio raštingumo žinias, ugdytis lyderystės gebėjimus.
* Steigti 3, vaikų iki 3-jų metų amžiaus, grupes.
* Rengti investicinius projektus.

**Grėsmės/pavojai**

* Reformos švietimo sistemoje, mažėjantis gimstamumas, pradinio mokymo ankstinimas, konkurencija tarp rajono lopšelių-darželių ateityje gali lemti vaikų trūkumą.
* Daugėja vaikų, turinčių ugdymosi sunkumų, tampa sudėtinga užtikrinti ugdymo kokybę.
* Blogėjanti vaikų sveikata.
* Daugėja tėvų stokojančių socialinių įgūdžių.
* Galėtų būti lankstesni HN reikalavimai kuriant vaikams edukacines erdves lauke.

**IV SKYRIUS**

**VIZIJA, MISIJA, VERTYBĖS**

**Vizija**

Lopšelis-darželis – atvira pokyčiams, bendrystei, dialogo kultūrą, aplinkas puoselėjanti kūrybinė erdvė, kurioje formuojasi, auga savimi pasitikintis, savarankiškas, mokantis spręsti problemas, kūrimo potencialą turintis ateities žmogus.

**Misija**

Teikti ikimokyklinio ir priešmokyklinio ugdymo paslaugas 1,5–7 metų amžiaus vaikams, tenkinti vaiko individualius poreikius ir šeimos lūkesčius, užtikrinančius sėkmingą vaiko pasirengimą mokytis mokykloje.

**Vertybės**

Vaikas – sveikas, kuriantis, smalsus, bendraujantis, savarankiškas, darbštus, draugiškas, pilietiškas.

Darbuotojas – veiklus, besimokantis, diskutuojantis, atviras pokyčiams, nebijantis iššūkių, reflektyvus, palaikantis partnerystės ir bendrystės ryšius.

Aplinka – emociškai saugi, šiuolaikiška, skatinanti tyrinėti, pažinti, aktyviai veikti, aprūpinta moderniomis ugdymosi priemonėmis.

**V SKYRIUS**

**2021 METŲ VEIKLOS TIKSLAI, UŽDAVINIAI, PRIORITETINĖS VEIKLOS KRYPTYS**

**2021 metais numatoma įgyvendinti strateginius tikslus ir uždavinius:**

1 strateginis tikslas – didinti ugdymo prieinamumą ankstyvojo amžiaus vaikams, tenkinti ikimokyklinio ir priešmokyklinio amžiaus vaikų poreikius, tėvų lūkesčius:

* 1. Pritaikyti vidaus ir lauko aplinkas ankstyvojo amžiaus vaikams.
	2. Siekiant kiekvieno vaiko asmeninės pažangos sudaryti sąlygas ugdymo turinio kaitai įstaigoje.
	3. Sudaryti sąlygas darbuotojų profesiniam tobulėjimui.
	4. Stiprinti lopšelio-darželio ir šeimos sąveikos ryšių, partnerystę.
	5. Gerinti pedagogų veiklos įsivertinimo ir praktinės patirties apibendrinimo įgūdžius**.**

2 strateginis tikslas – kurti sveiką, saugią, šiuolaikišką, bendruomenės poreikius atitinkančią aplinką:

2.1. Atnaujinti vaikų žaidimų ir tyrinėjimų erdves lauke.

2.2. Atnaujinti vaikų maitinimui skirtą erdvę (svetainę).

2.3. Gerinti darbuotojų darbo vietų sąlygas.

2.4. Kurti vaikų smalsumą žadinančias aplinkas.

**2021 metais išskirtos prioritetinės veiklos kryptys:**

1. Ankstyvojo ugdymo kokybė.
2. Ugdymo turinio modeliavimas sudarant sąlygas vaikų patirtiniam ugdymui.
3. Darbuotojų profesinis augimas.
4. Lauko aplinkų modernizavimas.

**VI SKYRIUS**

**2021 METŲ VEIKLOS PLANAS**

|  |
| --- |
| **1 Tikslas – tobulinant mokytojų kompetencijas, siekti ankstyvojo ugdymo kokybės, tenkinti ikimokyklinio ir priešmokyklinio amžiaus vaikų poreikius, tėvų lūkesčius.** |
| 1. **Uždavinys – ankstyvojo ugdymo sąlygų gerinimas.**
 |
| Įgyvendinimo priemonė | Veiklos | Terminai | Atsakingi | Laukiami rezultatai | Lėšų šaltinis |
| 1.1.Skatinti žaidimu grįstą ankstyvąjį SEU. 1.2. Stiprinti tikslingo ankstyvojo ugdymo kokybę. | 1.1.1.Pritaikyti ir įgyvendindi SEU programą ,,Kimochi” ankstyvojo amžiaus vaikų grupėse. 1.1.2. Sudaryti sąlygas ankstyvojo amžiaus vaikų mokytojoms įgyti SEU programos ,,Kimochi”. įgyvendinimo patirties.1.1.3. Atlikti SEU programos ,,Kimochi” įgyvendinimo vertinimą (ugdytinių tėvų apklausa).1.2.1. Pastebėti galimus ankstyvojo amžiaus vaikų ugdymosi sunkumus.1.2.2.Organizuoti pozityvios tėvystės mokymus. | Balandis–gruodisKovas, spalisİki gruodžio 15 d.İki spalio 30 d.Nuo balandžio 6 d. | Direktoriaus pavaduotojas ugdymuiDirektoriaus pavaduotojas ugdymui, mokytoja D. ZakšauskienėMokytojos M. Lukauskienė, D. JanulienėMokytojos M. Lukauskienė, D. Janulienė, psichologė V. RacevičienėDirektorius | SEU programa ,,Kimochi” įgyvendinama 2 ankstyvojo amžiaus vaikų grupėse.Pagalba ankstyvojo amžiaus vaikų mokytojoms diegiant inovacijas.60% ugdytinių tėvų pritaria ir vertina SEU programos naudą ,,gerai”.Veikia pagalbos šeimai modelis, sėkminga vaikų adaptacija.20 ankstyvojo amžiaus vaikus auginančių tėvų dalyvaus mokymuose. | Mokymo lėšosMokymo lėšosES lėšos |
| 1. **Uždavinys – ugdymo turinio modernizavimas, siekiant individualios vaiko pažangos.**
 |
| Įgyvendinimo priemonė | Veiklos | Terminai | Atsakingi | Laukiami rezultatai | Lėšų šaltinis |
| 2.1. Siekti vaiko pažangos, tikslingai parenkant metodus ir būdus.2.2.Taikant inovacijas modeliuoti ugdymo turinį. | 2.1.1. Atnaujinti Ikimokyklinio ugdymo programą.2.1.2. Siekti ugdytinių rašytinės, sakytinės kalbos ir matematikos kompetencijų pažangos.2.2.1. Taikyti dailės terapiją. 2.2.2. Plėtoti ugdymo formas ir metodus, skirtus vaikų STEAM gebėjimų ugdymui (ikimokyklinio/priešmokyklinio amžiaus vaikų grupėse).2.1.4. Siekti įstoti į STEAM mokyklų tinklą.2.2.3. Dalyvauti RIUKKPA, Sveikatą stiprinančių mokyklų veiklose.2.2.4. Organizuoti valstybinių švenčių renginius – Sausio 13, Kovo 11, Vasario 16.Organizuoti respublikinį ikimokyklinių ir priešmokyklinių įstaigų vaikų folkloro projektą ,,Ei, mažiukai, duokim garo!“2.2.5. Sudaryti sąlygas neformaliam vaikų švietimui.2.2.6. Plėtoti ugdymosi aplinką ,,Darželis be sienų“.2.1.7. Minėti įstaigos 35 metų gimtadienį.2.2.7. Tęsti Nordplius projekto įgyvendinimą. | Iki rugsėjo 1 d. Spalis, gegužėVisus metusKiekvienos savaitės penktadienį Iki rugsėjo 1 d.Pagal atskirą planąSausio 13 d. Kovo 10 d. Vasario 15 d.Balandžio 19 d. iki gegužės 28 d.Kovas–gruodisKovas–spalisSpalisSausis–gruodis | Direktorius, direktoriaus pavaduotojas ugdymuiGrupių mokytojai, specialistaiPsichologė V. RacevičienėGrupių mokytojaiDirektoriaus pavaduotoja ugdymui,mokytojos I. Steponaitė, I. Adomaitienė.Mokytoja I. GustienėMeninio ugdymo mokytojasDirektoriusDirektoriusDirektoriusProjektų vadovė A. Milašienė, direktorius | Atnaujinta programa padės pedagogams siekti vaikų pažangos. 90% vaikų prioritetinių sričių pažanga vertinama ,,gerai“.Pagalba elgesio ir emocijų problemų turintiems vaikams, jų šeimos nariams. Organizuota ne mažiaus 30 užsiėmimų.STEAM metodo taikymas keis tradicines veiklas į eksperimentų, tyrinėjimų užsiėmimus. Didės įstaigos prestižas, plėtosis tarpinstitucinis bendradarbiavimas. Vaikų sveikatos rodiklių augimas, bendruomenės sveikatingumo ugdymas.Vaikų pilietiškumo, tautinės savimonės, pasididžiavimo savo tauta ugdymas. 80% vaikų dalyvaus renginiuose.Tenkinami tėvų lūkesčiai, 65% ugdytinių tobulins turimus gebėjimus.50 % ugdytinių organizuojamos edukacinės, pažintinės išvykos, ekskursijos.Tęsiamos įstaigos tradicijos, bendruomenė didžiuojasi savo darželiu.Bus pasidalinta patirtimi apie vaikų ugdymą lauke, įstaigos reprezentacija, pedagogų mobilumas.  | Mokymo lėšosMokymo lėšosMokymo lėšosMokymo lėšosMokymo lėšosTėvų asmeninės lėšosMokymo lėšosParamos lėšosProjekto lėšos |
|  **3 Uždavinys – įstaigos darbuotojų profesinis tobulėjimas, lyderystė.** |
| Įgyvendinimo priemonė | Veiklos | Terminai | Atsakingi | Laukiami rezultatai | Lėšų šaltinis |
| 3.1. Sistemingai identifikuoti mokytojo stipriąsias ir tobulintinas profesines kompetencijas.3.2. Vykdyti pedagogų tikslingą profesinį tobulėjimą, skatinti lyderystę. | 3.1.1. Atnaujinti ugdymo proceso stebėsenos tvarkos aprašą.3.1.2.Vykdyti pedagogų metodinės veiklos įsivertinimą.3.1.3. Sistemingai atlikti įstaigos veiklos, strateginių tikslų įgyvendinimo vertinimą.3.2.1. Sudaryti sąlygas dalyvauti pedagogams kvalifikaciniuose renginiuose ne mažiau 5 dienas per kalendorinius metus.3.2.2. Organizuoti pedagogams Step programos mokymus.3.2.3. Organizuoti 1 seminarą pedagogams ,,Kaip padaryti prezentaciją, kad tavęs klausytų”.3.2.4. Organizuoti 1 seminarą komandinės lyderystės tema.3.2.5. Dalyvauti projekto ,,IKIMOK” mokymuose. | Pagal atskirą planąGegužė–birželisKas ketvirtį.Strateginė veikla iki gruodžio 22 d.Pagal atskirą planąKovo 22–birželio 15 d.Gegužės 10 d.Rugsėjo 4 d.Sausis–gruodis | Direktoriaus pavaduotoja ugdymuiDirektoriaus pavaduotojas ugdymuiDirektoriaus pavaduotojas ugdymui,direktoriusDirektorius,Direktoriaus pavaduotojas ugdymuiDirektoriusDirektoriusDirektoriusMokytoja I. Steponaitė | Veiks ,,Pedagogas–pedagogui” modelis, 40%pedagogų dalinsis patirtimi su kolegomis, vyks 1 pedagogo atestacija.100% pedagogų atliks profesinės veiklos įsivertinimą. Organizuoti individualūs pokalbiai su pedagogais, aptartos stipriosios bei tobulintinos metodinės veiklos. Pedagogų, įstaigos tarybose aptarti veiklos rezultatai vertinami ,,gerai“.Pedagogai tikslingai pasirinks kvalifikacijos tobulinimo renginius. Parengta pedagogų kvalifikacijos tobulinimo anketa.4 įstaigos pedagogai dalyvaus mokymuose, atliks praktines užduotis, pritaikys žinias savo darbe. Tobulės pedagogų susirinkimų vedimo,informacijos pateikimo, veiklos reprezentacijos kompetencijos. 100% pedagogų dalyvaus renginyje.Įgytos žinios skatins lyderystę, pedagogai įgys vadybos žinių, gebėjimų. 70 % pedagogų dalyvaus renginyje.Tikimasi, kad mokymai padės pedagogams planuose numatyti aiškius siektinus ugdymo tikslus, parinkti vaikų poreikius tenkinančius metodus. | Mokymo lėšosES lėšosMokymo lėšosMokymo lėšos.Mokymo lėšos |
| **2 Tikslas – kurti modernišką, saugią, šiuolaikišką aplinką.**  |
| **1 Uždavinys – vaikų patyriminį ugdymą skatinanti aplinka.** |
| Įgyvendinimo priemonė | Veiklos | Terminai | Atsakingi | Laukiami rezultatai | Lėšų šaltinis |
| 1.1. Įrengti ir atnaujinti vaikų tyrinėjimams, kūrybinei veiklai skirtas erdves.1.2. Modernizuoti vaikų veiklai ir poisiui skirtas erdves. | 1.1.1. Įkurti ankstyvojo amžiaus vaikams pritaikytą erdvę lauke.1.1.2. Atstatyti išgriautą lauko klasę ,,Žilvičiukų gojelis”.1.1.3. Išmontuoti 1 seną pavėsinę ir įsigyti skaidraus plastiko 1 kupolą lauke.1.1.4. Baigti rengti vaikų krepšinio aikštelę lauke.1.1.5. Įkurti ,,Kimochi” kiemelį lauke.1.2.1. Įvykdyti 1 grupėje ES standartus atitinkančios grupės remontą.1.2.2. Pakeisti ankstyvojo ugdymo 2 grupėse miegamųjų grindų dangą.1.2.3. Įsigyti drabužines 1–2 grupėje. | İki spalio 10 d.Iki birželio 1 d.Iki birželio 1 d.Iki rugsėjo 1 d.Iki birželio 1 d.Iki kovo 1 d.Iki liepos 1 d. Iki lapkričio 15 d. | Direktorius, ūkvedysDirektoriusDirektoriusŪkvedysDirektoriaus pavaduotojas ugdymuiDirektoriusŪkvedysŪkvedys | Saugi, patirtinį mažų vaikų ugdymą skatinanti aplinka.Naujai sukurta lauko klasė, ugdymo procesas organizuojamas lauke.Sudarytos sąlygos ugdymo procesą organizuoti lauke, bet kokiu oru.Sudarytos sąlygos vaikams žaisti krepšinį.SEU tęstinumas lauke.Pagerintos sąlygos erdvės, skirtos vaikų ugdymui.Gerės sąlygos vaikų poilsiui.Atnaujintos asmeninės vaikų spintelės. | Paramos lėšos, SBParamos lėšos, SBSB lėšosProjekto lėšos.Paramos lėšosES ir savivaldybės lėšosParamos lėšosSB lėšos |

**VII SKYRIUS**

**VEIKLOS PLANO ĮGYVENDINIMO VERTINIMAS**

Lopšelio-darželio taryba, mokytojų taryba, Vaiko gerovės komisija, strateginio plano stebėsenos grupė, pagalbos mokiniui specialistai, administracija du kartus metuose vertins lopšelio-darželio 2021 metų veiklos plano vykdymą, tikslų ir uždavinių įgyvendinimą, vykdys 2021-2023 metų strateginio plano įgyvendinimo priežiūrą. Įsivertinimo darbo grupė atliks lopšelio-darželio veiklos vertinimą, pateiks 2021 tikslų ir uždavinių įgyvendinimo analizę. Pagal atliktą SSGG analizę ir lopšelio-darželio veiklos kokybės įsivertinimo rezultatus, atsižvelgiant į 2021–2023 strateginio veiklos plano tikslus ir uždavinius bus sudarytas 2022 metų lopšelio-darželio veiklos planas. Įstaigos vadovas parengs savo uždavinių įgyvendinimo ataskaitą iki 2022 m. sausio 20 d.

**VIII SKYRIUS**

**BAIGIAMOS NUOSTATOS**

1. Programos įgyvendinimą koordinuos ir priežiūrą vykdys direktorius.

1. Anketinė bendruomenės apklausa dėl įstaigos veiklos kokybės įsivertinimo.
2. Veiklos plano įgyvendinimo analizė atliekama gruodžio mėnesį.
3. Veiklos planas bus aptartas pedagogų tarybos posėdyje, lopšelio-darželio tarybos posėdyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Kėdainių lopšelio-darželio ,,Žilvitis” tarybos

2020 m. gruodžio 14 d. protokoliniu

nutarimu Nr.4